รัฐบาลไทย-ข่าวทำเนียบรัฐบาล-จับอีกผู้ค้าสลากหวังเก็งกำไร ซื้อสลากดิจิทัลนำไปขายต่อเกินราคา
วันจันทร์ที่ 25 กรกฎาคม 2565
จับอีกผู้ค้าสลากหวังเก็งกําไร ซื้อสลากดิจิทัลนําไปขายต่อเกินราคา
ตามที่มีนโยบายรัฐบาล สั่งการให้ทุกหน่วยงานร่วมกันบูรณาการในการแก้ไขปัญหาการจําหน่ายสลากกินแบ่งรัฐบาลเกินราคา เพื่อช่วยแก้ไขปัญหาความเดือดร้อนให้กับพี่น้องประชาชน
ตามที่มีนโยบายรัฐบาลโดย พล.อ.ประยุทธ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ได้สั่งการให้ทุกหน่วยงานร่วมกันบูรณาการในการแก้ไขปัญหาการจําหน่ายสลากกินแบ่งรัฐบาลเกินราคา เพื่อช่วยแก้ไขปัญหาความเดือดร้อนให้กับพี่น้องประชาชน ในส่วนของสํานักงานตํารวจแห่งชาติ โดย พล.ต.อ.สุวัฒน์ แจ้งยอดสุข ผบ.ตร. ได้สั่งการให้ พล.ต.ท.สุรเชษฐ์ หักพาล ผู้ช่วย ผบ.ตร. ดําเนินการควบคุมและกํากับดูแลในการตรวจสอบผู้ที่มีพฤติการณ์ที่มีการจําหน่ายสลากกินแบ่งรัฐบาลเกินราคา ซึ่งได้มีการดําเนินการกันมาอย่างต่อเนื่อง นั้น
เมื่อวันที่ 21 ก.ค.65 ที่ผ่านมา พ.ท.หนุน ศันสนาคม ผู้อํานวยการสํานักงานสลากกินแบ่งรัฐบาล ได้มอบอํานาจให้ผู้แทนเข้าร้องทุกข์กล่าวโทษต่อพนักงานสอบสวน สภ.รัตนาธิเบศร์ ภ.จว.นนทบุรี เพื่อดําเนินคดีกับผู้ที่มีพฤติการณ์ในการจําหน่ายสลากกินแบ่งรัฐบาลเกินราคา พฤติการณ์กล่าวคือ ผู้จําหน่ายสลากรายดังกล่าวได้มีการนําเอาภาพของสลากกินแบ่งรัฐบาลที่มีการจําหน่ายผ่านช่องทางสลากดิจิทัล นํามาเสนอขายผ่านทางหน้าเพจ Thai Lotto ในเฟซบุ๊ก ราคาฉบับละ 100 บาท หากถูกรางวัลจะโอนเงินรางวัลให้ก่อนทันที การกระทําดังกล่าวเข้าข่ายการเสนอจําหน่ายสลากเกินราคา จึงได้แจ้งความร้องทุกข์เพื่อให้เจ้าหน้าที่ตํารวจดําเนินการตรวจสอบและดําเนินคดีกับผู้กระทําความผิดดังกล่าว
จากการสืบสวนในกรณีดังกล่าวพบว่า ในหน้าเพจเฟซบุ๊ก Thai Lotto ดังกล่าวเป็นเพจของ นายภูริวัฒน์ ดิษฐเจริญ อายุ 34 ปี ได้มีการนําเสนอจําหน่ายสลากกินแบ่งรัฐบาล โดยการให้ลูกค้าเลือกเลขที่ต้องการ แล้วทักแชทเพื่อติดต่อขอซื้อสลากกินแบ่ง ทางเพจก็จะนําภาพสลากกินแบ่งรัฐบาลซึ่งเป็นภาพจากสลากดิจิทัล นํามาให้ลูกค้าเลือกเลข โดยเสนอจําหน่ายฉบับละ 100 บาท โดยให้ชําระเงินโดยการโอนเงินเข้าบัญชีของ น.ส.สกุลรัตน์ สมเกี่ยม ซึ่งเป็นภรรยาของนายภูริวัฒน์ฯ และจากการตรวจสอบเพิ่มเติมพบว่า ทั้งนายภูริวัฒน์ฯ และ น.ส.สกุลรัตน์ฯ ได้มีการซื้อสลากดิจิทัลไปรวมกันจํานวน 1,800 ใบ นอกจากนี้ น.ส.สกุลรัตน์ฯ ยังเคยเป็นตัวแทนจําหน่ายสลากกินแบ่งรัฐบาลกับบริษัท มังกรฟ้า ลอตเตอรี่ จํากัด อีกด้วย จากข้อมูลดังกล่าวทั้งหมดคาดว่า บุคคลทั้งสองดังกล่าวซึ่งเป็นสามีภรรยากัน ได้ซื้อสลากกินแบ่งรัฐบาลผ่านทางช่องทางสลากดิจิทัลในราคาฉบับละ 80 บาท เพื่อนํามาเสนอจําหน่ายต่อภายในเพจเฟซบุ๊ก Thai Lotto ของตนในราคาฉบับละ 100 บาท เจ้าหน้าที่ตํารวจจึงได้ทําการรวบรวมพยานหลักฐานและได้ออกหมายเรียกนายภูริวัฒน์ฯ และ น.ส.สกุลรัตน์ฯ เพื่อมารับทราบข้อกล่าวหาและดําเนินคดีในข้อหา เสนอขายหรือขายสลากกิจแบ่งรัฐบาลเกินราคาที่กําหนด อัตราโทษปรับไม่เกิน 1 หมื่นบาท
พล.ต.ท.สุรเชษฐ์ฯ กล่าวว่า คดีนี้เป็นอีกครั้งที่พบการกระทําผิดในลักษณะการนําเอาภาพสลากกินแบ่งจากสลากดิจิทัล นํามาเสนอขายเกินราคาในเพจเฟซบุ๊กของตัวเอง ซึ่งเป็นการกระทําที่ผิดกฎหมาย ซึ่งทางเจ้าหน้าที่ยังคงทําหน้าที่ในการตรวจสอบผู้ค้าสลากที่มีพฤติการณ์จําหน่ายสลากกินแบ่งรัฐบาลเกินราคา และนําตัวมาดําเนินคดีอย่างจริงจังอย่างต่อเนื่องต่อไป เพื่อช่วยแก้ไขปัญหาดังกล่าวให้ได้ และอยากให้ประชาชนที่ต้องการซื้อสลากกินแบ่ง ขอให้อุดหนุนจากผู้ค้ารายย่อยที่จําหน่ายตามราคาที่กําหนดอย่างถูกกฎหมาย รวมทั้งช่องทางสลากดิจิทัลที่มีให้บริการเพื่อความสะดวกแล้ว เพราะจะเป็นการลดความเสี่ยงจากการถูกหลอกลวงจากผู้ไม่หวังดี และปิดช่องโอกาสให้กับผู้ค้าที่หวังทํากําไรจากการขายสลากเกินราคา